కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
అమర్ అక్బర్ ఆంటోని.. అను ప్లేసులో ఇలియానా!
మాస్ మహారాజ్ రవితేజ త్రిపాత్రభినయం చేస్తున్న ‘అమర్ అక్బర్ ఆంటోని’ సినిమా నుంచి సోగకళ్ల సుందరి అను ఎమ్మన్యూయెల్ బయటకు వచ్చేసింది.
Samayam Telugu | Updated:
May 20, 2018, 08:30PM IST
అమర్ అక్బర్ ఆంటోని.. అను ప్లేసులో ఇలియానా!
మాస్ మహారాజ్ రవితేజ త్రిపాత్రభినయం చేస్తున్న ‘అమర్ అక్బర్ ఆంటోని’ సినిమా నుంచి సోగకళ్ల సుందరి అను ఎమ్మన్యూయెల్ బయటకు వచ్చేసింది. ఇప్పుడు ఆమె స్థానంలో ఇలియానా రాబోతుందని తెలిసింది. ఈ విషయాన్ని చిత్రయూనిట్ కూడా దృవీకరించింది. దీనిపై ఇలియానా కూడా సోషల్ మీడియా ద్వారా పరోక్షంగా.. ఆసక్తి కనబరిచింది.
రవితేజ, ఇలియానా నటించిన ‘కిక్’ సినిమా తొమ్మిదేళ్లు పూర్తిచేసుకున్న సందర్భంగా ఆమె ట్విట్టర్‌లో స్పందిస్తూ.. ‘‘తొమ్మిదేళ్లు!! రవి, నేను కలిసి ఇంకో సినిమా చేయాలని అనుకుంటున్నా. ఇది చాలా ప్రత్యేకంగా నిలిచిపోతుంది. ఇప్పటి వరకు వచ్చిన సినిమాల్లో నేను పోషించిన ‘నైనా’ పాత్ర చాలా ఫన్నీ క్యారెక్టర్’’ అని తెలిపింది.
ఇలియానా తెలుగు పరిశ్రమను విడిచి సుమారు ఆరేళ్లు కావస్తోంది. బాలీవుడ్‌ సినిమాలతో బిజీ కావడంతో ఆమె దక్షిణాది చిత్రాలకు దూరమైంది. ఈ నేపథ్యంలో నిర్మాణ సంస్థ మైత్రీ మూవీ మేకర్స్‌కు చెందిన విశ్వసనీయవర్గాలు ‘సమయం’తో మాట్లాడుతూ.. ‘‘ఔను, ఇలియానా మళ్లీ వస్తుంది. తెలుగు ప్రేక్షకులు ఆమెను చూసి చాలా ఏళ్లవుతుంది. రవితేజాతో మళ్లీ ఆమెను చూడటం నిజంగా ప్రత్యేకమే’’ అని పేర్కొన్నారు.
అమ‌ర్ అక్బర్ ఆంటోని మూవీ చిత్రీక‌ర‌ణ 50 రోజుల పాటు అమెరికాలో జరుగనుందని తెలిసింది. దీంతో ఈ షెడ్యూలుకు తగినట్లుగా అను డేట్స్ ఎడ్జస్ట్ చేయలేకపోవడంతో ప్రాజెక్ట్ నుంచి తప్పించారు. ఈ విషయాన్ని అనూ కూడా దృవీకరించింది. నాగచైతన్యతో చేస్తున్న ‘శైలజా రెడ్డి అల్లుడు’ చిత్రంకి, రవితేజ ‘అమర్ అక్బర్ ఆంటోని’ చిత్రానికి మధ్య డేట్స్ క్లాష్ అవుతుండటంతో ‘అమర్ అక్బర్ ఆంటోని’ చిత్రం నుంచి తప్పుకున్నట్లుగా ఆమె ట్విట్టర్ ద్వారా తెలిపింది. దీంతో ఇలియానా రాక సుగమం అయినట్లు తెలుస్తోంది. ఈ సినిమాకు శ్రీను వైట్ల దర్శకుడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.